**POMEN BRANJA**

**MISLI UDELEŽENCEV BRALNE PLAŽE OD 6. DO 9. RAZREDA**

Kadar beremo knjige, se vanje poglobimo, se z njimi poistovetimo in v njih najdemo besede, ki naše misli pomirijo. Branje nam obenem krepi um, bogati besedni zaklad ter nam odpira različne poglede na življenje.

Torej, deset razlogov, zakaj je branje dragoceno:

1. Izboljšuje besedni zaklad in jezikovne spretnosti.
2. Krepi naš spomin ter ohranja možgane aktivne.
3. Izboljša osredotočenost in koncentracijo.
4. Zmanjšuje stres.
5. Pomaga razumeti naša čustva in izkušnje.
6. Spodbuja ustvarjalnost.
7. Z njim pridobivamo znanje.
8. Pomaga pri osebni rasti.
9. Ob branju si zastavljamo cilje in smo ambiciozni.
10. Prispeva k vseživljenjskemu učenju.

Skratka, če bereš, imaš tisoč življenj, če ne, samo eno.

Pomembno je, da je knjiga zabavna in da ima primerno vsebino. Ob njej se sprostim, se nekaj naučim, česar še nisem vedela. Predvsem obnavljam branje, všeč mi je zanimiv konec.

Iz knjig se učim, utrjujem branje, se učim abecedo. Knjiga mi krajša čas.

Zanimiva vsebina, pozabim na vse skrbi, se sprostim, nekaj novega se naučim …

Knjige so poučne, zanimive, napete. Ko berem, mi nikoli ni dolgčas.

Utrjujem branje in znanje.

Všeč mi je zanimiv naslov, pridobivam besedni zaklad.

V knjigah je veliko akcije, so zanimive in poučne.

Všeč so mi okrašene platnice, vsaka knjiga ima svojo zgodbo, v nas lahko prebudi različna čustva.

Z branjem si krajšaš čas, ponavljaš slovnico.

Ko bereš, pridobiš novo znanje. Branje je zabavno. Vadiš tekoče branje. Lahko se vživiš v fantazijo. Boljše pišeš zgodbe. Naučiš se novih besed. Branje pomaga razvoju možganov. Pomaga ti tudi zaspati.

Nadgradiš besedni zaklad. Naučiš se kulture drugih držav.

Z branjem smo bolj inteligentni. Lažje beremo. Razvijamo domišljijo. Smo bolj razgledani.

Naučiš se veliko novih besed. Uriš svoje znanje.

Se bolje počutiš, se umiriš, odmisliš slabe misli, si olajšaš stres, se kaj novega naučiš.

Dobro oz. boljše preživimo prosti čas.

Prednosti branja so v tem, da znamo lepše in razločno brati, napišemo boljši spis, spoznamo nove besede, starinske besede. Pomaga branje naglas.

Branje izboljšuje spretnost pisanja, lahko je zabava namesto telefona. Branje nas umiri.

Z branjem obogatimo knjižni jezik, razvijamo svoje govorne sposobnosti.

Pridobimo znanje pravopisa, hitreje beremo, lažje razumemo besedilo, hitreje rešujemo naloge. Branje izboljšuje spomin in koncentracijo.

Iz prebranega se veliko naučimo.

Z branjem si veliko zapomniš in se naučiš, si bolj razgledan, se lažje sporazumevaš.

Branje spodbuja kreativnost.

Branje ti pomaga bolje razumeti svet, z njim ti ni dolgčas, lažje si predstavljaš stvari.

Z branjem postajamo pametnejši. Če bereš, imaš lepo izgovorjavo.

Hitreje najdeš stalne besedne zveze.

Če ne znaš brati, ne moreš izdelati razreda, ne znaš reševati domačih nalog, ne moreš dobiti dobre službe, ne boš prišel daleč v življenju.

Knjige so zelo poučne, spodbujajo miselni in bralni razvoj.

Lažje pišemo pesmi …

Ni slovničnih napak. Knjige te naučijo o vsakdanjem življenju.

Knjige nam pomagajo razumeti svet, iz njih izvemo zanimive podatke; v njih odkrijemo, kaj imamo radi, so zatočišče pred resničnostjo, so lahko naše prijateljice, med branjem pozabimo na naše skrbi.

Lahko beremo katere koli knjige želimo, med branjem pozabimo na skrbi.

Beremo lahko za zabavo, govorimo bolj tekoče.

Lahko beremo kjerkoli in kadarkoli, se naučimo različne stvari; takrat nimamo telefonov.

Branje nam dovoli sanjati, spodbuja koncentracijo.

Ko beremo, vstopimo v različne svetove, se odmaknemo od resničnega sveta; branje spodbuja osredotočenost, spretnost pisanja, nas umiri in nam dovoli sanjati.

Z branjem se poučimo o zgodovinskih dogodkih, je sproščujoče.

Tistim, ki še ne znajo dobro govoriti slovensko, branje knjig zelo pomaga.

Spoštuješ kulturo slovenskega jezika.

Spoznamo več frazemov.

Dobiš ideje za pisanje.

Izboljšaš besedni zaklad.

Naučiš se uporabljati premi govor.

Govoriš knjižno, si bolj pismen.

Dobim zanimive ideje.

Se lažje sporazumevam.

Delujeta obe polovici možganov.

Bolje razumeš slovenščino.

Če si iz druge države, se tako lahko začneš pogovarjati in pisati.